
ΔΙΚΑΙΟΛΟΓΗΤΙΚΑ ΕΓΓΡΑΦΗΣ ΑΣΦΑΛΙΣΤΙΚΩΝ ΥΠΑΛΛΗΛΩΝ 
(ν. 4583/2018 ΦΕΚ 212/Α/18.12.2018)


1. ΑΙΤΗΣΗ (Λήψη αίτησης) του εργοδότη (σφραγίδα και υπογραφή) προς το Επιμελητήριο Κυκλάδων για καταχώριση στο Ειδικό Μητρώο Ασφαλιστικών Διαμεσολαβητών των πιστοποιημένων υπαλλήλων του, συμπεριλαμβάνοντας για κάθε υπάλληλο τα εξής:
· Επώνυμο
· Όνομα
· Όνομα πατρός 
· Ημερομηνία γέννησης 
· Αριθμ. δελτίου ταυτότητας
· ΑΦΜ
· πλήρη διεύθυνση κατοικίας
2. ΑΣΤΥΝΟΜΙΚΗ ΤΑΥΤΟΤΗΤΑ ή διαβατήριο του υπαλλήλου.  
3. ΑΠΟΛΥΤΗΡΙΟ ΛΥΚΕΙΟΥ ή εξαταξίου Γυμνασίου ή ισοτίμου σχολείου της αλλοδαπής.
Για τίτλους σπουδών αλλοδαπής απαιτείται νόμιμη μετάφραση τους από το Υπ. Εξωτερικών ή από δικηγόρο,  καθώς και βεβαίωση ισοτιμίας από το Υπ. Παιδείας για απόφοιτους Λυκείου, από τον Ε.Ο.Π.Π.Ε.Π, για τίτλους επαγγελματικής εκπαίδευσης και από το ΔΟΑΤΑΠ για τίτλους ανώτατης εκπαίδευσης.
4. ΥΠΕΥΘΥΝΗ ΔΗΛΩΣΗ του  ν.1599/1986 (Λήψη υπεύθυνης δήλωσης)  , θεωρημένη για το                 γνήσιο της υπογραφής του υπαλλήλου  .
5. [bookmark: _GoBack]ΠΙΣΤΟΠΟΙΗΤΙΚΟ ΠΟΙΝΙΚΟΥ ΜΗΤΡΩΟΥ ΓΕΝΙΚΗΣ ΧΡΗΣΗΣ το οποίο  αναζητείται αυτεπάγγελτα από την Υπηρεσία  και ανανεώνεται κάθε δύο έτη με επιμέλεια του αρμοδίου Επιμελητηρίου, από το οποίο προκύπτει ότι το πρόσωπο  δεν έχει καταδικασθεί για έγκλημα κατά της περιουσίας ή σχετιζόμενο με χρηματοπιστωτικές δραστηριότητες και ειδικότερα για 
τοκογλυφία, αισχροκέρδεια, απάτη, απιστία, δωροδοκία, δόλια χρεοκοπία, εκβίαση, κλοπή, λαθρεμπορία, πλαστογραφία, υπεξαίρεση, καταδολίευση δανειστών, έκδοση ακάλυπτων επιταγών, νομιμοποίηση εσόδων από παράνομες δραστηριότητες και σύσταση εγκληματικής οργάνωσης.
6. ΤΕΛΕΥΤΑΙΟ ΠΙΝΑΚΑ ΠΡΟΣΩΠΙΚΟΥ ΑΠΟ ΤΟ ΕΡΓΑΝΗ (χωρίς τα ποσά) και αν δεν υπάρχει αυτός αναγγελία πρόσληψης .
7. ΒΕΒΑΙΩΣΗ ΕΠΙΤΥΧΙΑΣ ΕΞΕΤΑΣΕΩΝ της Τράπεζας της Ελλάδος του υπαλλήλου.
8. ΒΕΒΑΙΩΣΕΙΣ ΕΠΑΝΑΠΙΣΤΟΠΟΙΗΣΗΣ διάρκειας τουλάχιστον 15 ωρών κατ’ έτος στους τρεις τομείς γνώσεων, με έτος έναρξης το επόμενο από το έτος επιτυχίας στις εξετάσεις της Τράπεζας της Ελλάδος.

Σημειώνεται ότι:

Οι ασφαλιστικοί υπάλληλοι οφείλουν να υποβάλλουν τα απαραίτητα δικαιολογητικά διατήρησης στο ειδικό μητρώο ασφαλιστικών διαμεσολαβητών, την ίδια περίοδο που ο ασφαλιστικός διαμεσολαβητής εργοδότης τους έχει υποχρέωση να ανανεώσει την άδειά του. 

